b'\n_START_ARTICLE_\nEl Roc\xc3\xado\n_START_PARAGRAPH_\nEl Roc\xc3\xado je naselje v ob\xc4\x8dini Almonte v provinci Huelva v pokrajini Andaluziji, \xc5\xa0panija in se nahaja 55 km od mesta Huelva, v neposredni bli\xc5\xbeini narodnega parka Do\xc3\xb1ana. Naselje \xc5\xa1teje 1608 prebivalcev (leto 2008). Je znano \xc5\xa1pansko romarsko sredi\xc5\xa1\xc4\x8de. V \xc4\x8dasu Marijinega romanja, po katerem kraj slovi, pa v kraj pride tudi do milijon obiskovalcev, romarjev.\n_START_SECTION_\nZemljepisni polo\xc5\xbeaj\n_START_PARAGRAPH_\nNaselje le\xc5\xbei na vzhodni strani ceste A-483, ki povezuje Almonte s po\xc4\x8ditni\xc5\xa1kim krajem Matalasca\xc3\xb1as na obali Atlantskega oceana. Razen raz\xc5\xa1iritev robu ceste A-483 naselje nima asfaltiranih cestah, v celoti le\xc5\xbei na pesku, mivki. Tako so najpogostej\xc5\xa1a prevozna sredstva v mestu terenska vozila in konjske vprege. Sredi\xc5\xa1\xc4\x8de vasi se razteza okoli cerkve Ermita del Rocio, ki je tudi sredi\xc5\xa1\xc4\x8de in cilj romanj. Samo mesto zavzema veliko povr\xc5\xa1ino, ker je ve\xc4\x8dina hi\xc5\xa1 tekom leta nenaseljenih._NEWLINE_Dvonadstropne, tipi\xc4\x8dne andaluzijske hi\xc5\xa1e na veliki povr\xc5\xa1ini dajejo mestu vtis zapu\xc5\xa1\xc4\x8denega mesta, ki ga pove\xc4\x8dujejo tudi za zahodna mesta netipi\xc4\x8dne ulice, saj so netlakovane in neasfaltirane. Ve\xc4\x8dina objektov je tekom leta praznih in za\xc5\xbeivijo ob romanjih, saj so v lasti razli\xc4\x8dnih bratov\xc5\xa1\xc4\x8din in romarjev._NEWLINE_Proti jugu je naselje neposredno ob narodnem parku Do\xc3\xb1ana z obse\xc5\xbenimi borovimi gozdovi in gozdovi poraslih s pinijevci. V zimskem \xc4\x8dasu pa je trg pred cerkvijo ve\xc4\x8dkrat zalit z vodo iz mo\xc4\x8dvirnatih podro\xc4\x8dij ustja reke Guadalquvir imenovanih\xc2\xa0\xc2\xbbLas Marismas\xc2\xab.\n_START_SECTION_\nZgodovina\n_START_PARAGRAPH_\nMesto se prvi\xc4\x8d omenja, oziroma kapela v prvi polovici 14. stoletja, ko je bilo znano pod imenom Rocinas. Kastiljski (\xc5\xa1panski) kralj Alfonso XI v svoji knjigi\xc2\xa0\xc2\xbbLov\xc2\xab\xc2\xa0omenja\xc2\xa0\xc2\xbbkapelo Sancta Maria de las Rocias\xc2\xab\xc2\xa0(kapela sv.Marije v Rociousu). Leta 1587 je kralj Baltazar III Ruiz v kapeli ustanovil kaplanijo, sredi 17. stoletja pa je spremenil ime kraja iz Sancta Maria de las Rocias v\xc2\xa0\xc2\xbbVirgen del Rocio\xc2\xab. Ustanovil je tudi prvo bratov\xc5\xa1\xc4\x8dino v kraju in Virgen del Rocio razglasil za zavetnika Almonteja.\n_START_SECTION_\nPomembnej\xc5\xa1i objekti\n_START_PARAGRAPH_\nOsrednji objekt v kraju je cerkev\xc2\xa0\xc2\xbbErmita del Rocio\xc2\xab. V kraju so poleg turisti\xc4\x8dnih pisarn locirani tudi hoteli, restavracije, bari, kot druge oblike preno\xc4\x8ditvenih objektov. Proti severu vasi sta dva supermarketa in bencinska \xc4\x8drpalka, kar predstavlja ve\xc4\x8dinoma vso oskrbo kraja._NEWLINE_Na zahodni strani ceste A-483, ob ju\xc5\xbenem robu naselja se nahaja muzej imenovan\xc2\xa0\xc2\xbbMuseo de El Rocio\xc2\xab.\n_START_SECTION_\nRomanje\n_START_PARAGRAPH_\nEl Roc\xc3\xado je znan romarski kraj predvsem v Andaluziji, vse bolj pa ga obiskujejo romarji iz celotne \xc5\xa0panije, kot tudi \xc5\xbee iz tujine. Romarji \xc4\x8dastijo\xc2\xa0\xc2\xbbVirgin El Roc\xc3\xado\xc2\xab\xc2\xa0(Bla\xc5\xbeena devica Marija El Roc\xc3\xada), pogosto imenovano\xc2\xa0\xc2\xbbBlanca Paloma\xc2\xab\xc2\xa0(Bela golobica)._NEWLINE_Romanje (\xc5\xa1pansko romeria) vsako leto zbere okoli milijon romarjev. Romanje datira v leto 1653 in je prvotno bilo vsako leto 8.septembra, na dan, ko je bila Virgen del Rocio imenovana za zavetnico Almonteja._NEWLINE_Okoli 100 bratov\xc5\xa1\xc4\x8din pripotuje iz vse \xc5\xa0panije in iz tujine. Potujejo po tradicionalno opredeljenih poteh, in pri tem obi\xc5\xa1\xc4\x8dejo druge bratstva. Znan kraj, kamor pride ve\xc4\x8d bratstev, je mestece Villamanrique de la Condesa v provinci Sevilla._NEWLINE_Romer\xc3\xada (romanje) kot tako se za\xc4\x8dne v nedeljo pred binko\xc5\xa1ti. Vendar pa romarji prihajajo iz celotne Andaluzije, kot tudi iz celotne \xc5\xa0panije in tujine in danes obi\xc4\x8dajno potujejo dodatno en do sedem dni pred binko\xc5\xa1ti, in sicer pe\xc5\xa1, na konju, s konjsko vprego (ali dandanes, v nekaterih primerih s sodobnimi na\xc4\x8dini prevoza). Romarji na splo\xc5\xa1no spijo na prostem. Veliko romarjem to potovanje pomeni najbolj pomemben del romanja._NEWLINE_Romarji potujejo v skupinah znanih kot verske bratov\xc5\xa1\xc4\x8dine. Te prihajajo iz mnogih smeri, tako med drugim iz smeri Moguerja in Huelve, iz smeri Cadiza in Sanlucarja de Barramede, iz Sevilje in pri tem nemalokrat pre\xc4\x8dkajo reko Guadalquivir. In recent years the Romer\xc3\xada has brought together roughly a million pilgrims each year. Tako so leta 2016 zabele\xc5\xbeili 117 bratov\xc5\xa1\xc4\x8din, leta 2008 pa 107. Najve\xc4\x8dja posamezna bratov\xc5\xa1\xc4\x8dina je bila leta 2010 iz Huelve, ki je \xc5\xa1tela okoli 14.000 romarjev. Prav tako so zabele\xc5\xbeili bratov\xc5\xa1\xc4\x8dino s 5.500 romarji iz Huelve, v kateri so bili izseljenci iz Nem\xc4\x8dije. Po navadi je ena ve\xc4\x8djih bratov\xc5\xa1\xc4\x8din iz Sanlucarja de Barramede. Bratov\xc5\xa1\xc4\x8dine obi\xc4\x8dajno bratov\xc5\xa1\xc4\x8dine \xc5\xa1tejejo med 1.000 in 3.000 romarjev. V zadnjih letih pa se romanja udele\xc5\xbeujejo bratov\xc5\xa1\xc4\x8dine iz tujine, predvsem iz Argentine, Brazilije, Portorika, Bolivije in tudi Avstralije._NEWLINE_Sama romarska slovesnost se praviloma za\xc4\x8dne v soboto opoldne. Od takrat, pa skoraj do polno\xc4\x8di vsaka bratov\xc5\xa1\xc4\x8dina prinese iz svojega domovanja v vasi El Roc\xc3\xado v sveti\xc5\xa1\xc4\x8de svojo\xc2\xa0\xc2\xbbSimpicado\xc2\xab, kopijo Virgen (Bla\xc5\xbeene Device Marije). Pred cerkvijo Ermita del Roc\xc3\xado se pozdravijo z ostalimi bratov\xc5\xa1\xc4\x8dinami in se vrnejo v svoja domovanja. Vsi udele\xc5\xbeenci nosijo znak (grb) Virgen del Roc\xc3\xado. Ob polno\xc4\x8di prvotne, najstarej\xc5\xa1e bratov\xc5\xa1\xc4\x8dine prinesejo svoje simbole v sveti\xc5\xa1\xc4\x8de. Ta obred je znan kot obred Almonte ro\xc5\xbenega venca._NEWLINE_Na binko\xc5\xa1tno nedeljo, ob 10. uri je ma\xc5\xa1a, na mestu, kjer je bila Virgin leta 1919 kronana. Zve\xc4\x8der pa vsi udele\xc5\xbeenci molijo ro\xc5\xbeni venec ob sve\xc4\x8dah, ko vsaka bratov\xc5\xa1\xc4\x8dina gre do objekta imenovanega El Eucaliptal._NEWLINE_Tradicionalno ob son\xc4\x8dnem vzhodu, v resnici pa nekje med drugo in tretjo uro zjutraj prinesejo kip na ulico. Od tam kip Virgen, ljudsko poimenovana Blanca Paloma potuje do vseh bratov\xc5\xa1\xc4\x8din. Nosijo jo na ramenih duhovniki bratov\xc5\xa1\xc4\x8din, ki molijo za zahvalo in v pripro\xc5\xa1njo za naslednje leto._NEWLINE_Mnogi verniki se sku\xc5\xa1ajo dotakniti kipa Blance Palome, ali vsaj njene obleke ali nosil na katerih jo nosijo, \xc5\xa1e posebej starej\xc5\xa1i in bolni. Tudi otroci naj bi z dotikom prejeli poseben blagoslov._NEWLINE_Od torka romarji (bratov\xc5\xa1\xc4\x8dine) potujejo domov._NEWLINE_Romarji obi\xc4\x8dajno nosijo tradicionalno andaluzijske no\xc5\xa1o. Vsi so obuti v \xc4\x8devlje. Mo\xc5\xa1ki nosijo kratke jakne in za vo\xc5\xbenjo primerne, oprijete hla\xc4\x8de. \xc5\xbdenske nosijo flamenko kostume ali rociera bata obleke (podobno flamenko obleki, vendar bolj prakti\xc4\x8dne za hojo ali vo\xc5\xbenjo) ali pa krilo rociera (okra\xc5\xa1eno krilo)._NEWLINE_14. junija 1993 je El Rocio obiskal pape\xc5\xbe Janez Pavel II..\n_START_SECTION_\nTurizem\n_START_PARAGRAPH_\nEl Roc\xc3\xado \xc5\xbeivi od romarskega turizma, \xc4\x8deprav traja le pribli\xc5\xbeno 14 dni na leto._NEWLINE_Preostanek leta v mesto prihajajo vglavnem obiskovalci narodnega parka Do\xc3\xb1ana, vendar ve\xc4\x8dina obiskovalcev ostane predvsem v turisti\xc4\x8dnih krajih Costa de la Luz, Matalasca\xc3\xb1as ali Mazag\xc3\xb3n. V El Roc\xc3\xado najdete tudi informacijske centre za obiskovalce narodnega parka "La Rocina" in "Palacio Acebron National Park". Pribli\xc5\xbeno 11 km proti mestecu Matalasca\xc3\xb1as je \xc5\xa1e en center, "El Acebuche". V teh centrih so na voljo informacije o mo\xc5\xbenostih obiska narodnega parka in lahko rezervirate vodene izlete skozi narodni park.\n_START_SECTION_\nKmetijstvo\n_START_PARAGRAPH_\nOkoli vasi je veliko kmetijskih posestev, ki se ukvarjajo predvsem z gojenjem sadja, ki je zelo cenjeno v \xc5\xa0paniji in v tujini. Prete\xc5\xbena kmetijska kultura so jagode in borovnice._NEWLINE_Borovnice iz regije so izjemno cenjene, saj anadaluzijska klima omogo\xc4\x8da kvaliteten in zgodnji pomladanski pridelek. Sve\xc5\xbee obrane jagode dostavljajo s kamioni neposredno v srednjo in severno Evropo.'